b"\n_START_ARTICLE_\nEn sk\xc3\xa6rsommernatsdr\xc3\xb8m\n_START_PARAGRAPH_\nEn sk\xc3\xa6rsommernatsdr\xc3\xb8m (org. A Midsummer Night's Dream) er en romantisk komedie skrevet af William Shakespeare omkring 1594\xe2\x80\x931596 og opf\xc3\xb8rt f\xc3\xb8rste gang omkring samme tidspunkt. Det blev udgivet p\xc3\xa5 tryk i 1600. Stykket er et af Shakespeares mest popul\xc3\xa6re, og er opf\xc3\xb8rt utallige gange verden over, ligesom komedien er filmatiseret flere gange._NEWLINE_Komedien skildrer to unge k\xc3\xa6restepar og en gruppe amat\xc3\xb8rskuespilleres oplevelser i en eventyrskov udenfor Athen, deres m\xc3\xb8de med hertugen og hertuginden af Athen, Theseus og Hippolyta, og med skovfeerne. Centrale temaer er k\xc3\xa6rlighed, jalousi og sorg._NEWLINE_Bl.a. Felix Mendelssohn Bartholdy og Carl Orff har skrevet musik til komedien."